คาดหุ้นสัปดาห์หน้ากรอบแคบ
ศูนย์วิจัยกสิกรไทย คาดหุ้นไทยสัปดาห์หน้าแกว่งตัวกรอบแคบตามปัจจัยภายนอก จับตา พาณิชย์ประกาศตัวเลขเงินเฟ้อ
29 ม.ค. 2554

ศูนย์วิจัยกสิกรไทย คาดหุ้นไทยสัปดาห์หน้าแกว่งตัวกรอบแคบตามปัจจัยภายนอก จับตา พาณิชย์ประกาศตัวเลขเงินเฟ้อ 
บริษัทหลักทรัพย์กสิกรไทยและบริษัทศูนย์วิจัยกสิกรไทย จำกัด ประเมิน ทิศทางดัชนีตลาดหุ้นไทยในสัปดาห์หน้าระหว่างวันที่ 31ม.ค. ถึง 4 ก.พ.ดัชนีน่าจะแกว่งตัวในกรอบแคบ ตามปัจจัยชี้นำภายนอกประเทศเป็นหลัก
โดยปัจจัยที่ต้องติดตาม อาทิ การประกาศตัวเลขเงินเฟ้อของกระทรวงพาณิชย์ รายงานผลประกอบการบริษัทจดทะเบียน ไตรมาสที่ 4 ปี 2553 และตัวเลขเศรษฐกิจสหรัฐอเมริกาที่สำคัญ อาทิ ดัชนีค่าการผลิตและบริการ การสร้างงานนอกภาคการเกษตรและอัตราการว่างงาน 
ทั้งนี้ บริษัทหลักทรัพย์กสิกรไทย คาดว่า ดัชนีจะมีแนวรับที่ 950-973 จุด และแนวต้าน 988-1,004 จุด